ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 ची ताजी माहिती
नवी दिल्ली, 6 फेब्रुवारी 2022
देशव्यापी कोविड प्रतिबंधक लसीकरण मोहिमेअंतर्गत आतापर्यंत 169 कोटी 46 लाख लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या 12,25,011 आहे
उपचाराधीन रुग्णांचे प्रमाण 2.90% आहे
रुग्ण बरे होण्याचा दर सध्या 95.91% आहे.
गेल्या 24 तासात 2,13,246 रुग्ण कोविडमुक्त , त्यामुळे बरे झालेल्या एकूण रुग्णांची संख्या वाढून 4,04,61,148 वर
गेल्या 24 तासात 1,07,474 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 74.01 कोटी चाचण्या करण्यात आल्या आहेत. गेल्या 24 तासात 14,48,513 चाचण्या करण्यात आल्या.
N.Chitale/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
पंतप्रधान कार्यालय
अमेरिकेच्या राष्ट्राध्यक्षांचे हवामानविषयक विशेष दूत जॉन केरी यांनी घेतली पंतप्रधान नरेंद्र मोदी यांची भेट
नवी दिल्ली, 7 एप्रिल 2021
अमेरिकेच्या राष्ट्राध्यक्षांचे हवामानविषयक विशेष दूत सन्माननीय जॉन केरी यांनी आज पंतप्रधान नरेंद्र मोदी यांची भेट घेतली.
अमेरिकेचे राष्ट्राध्यक्ष जो बायडेन यांच्या वतीने जॉन केरी यांनी पंतप्रधानांना अभिवादन केले. क्वाड नेत्यांच्या शिखर परिषदेच्या दरम्यान बायडेन यांच्याशी झालेल्या अलिकडच्या संभाषणाविषयीच्या चांगल्या आठवणी पंतप्रधानांनी यावेळी सांगितल्या आणि त्यांच्या शुभेच्छा राष्ट्राध्यक्ष बायडेन आणि उपराष्ट्राध्यक्ष कमला हॅरिस यांच्यापर्यंत पोहोचवण्याची विनंती केली.
भारतामध्ये गेल्या दोन दिवसांपासून झालेल्या फलदायी चर्चेबद्दल जॉन केरी यांनी पंतप्रधानांना थोडक्यात माहिती दिली. त्याचबरोबर महत्वाकांक्षी नवीकरणीय उूर्जा योजनांसह भारताच्या हवामानविषयक सकारात्मक कृतींची नोंदही घेतली. त्यांनी 22 आणि 23 एप्रिल 2021 रोजी होणार्या हवामान विषयावरील शिखर परिषदेची पंतप्रधानांना माहिती दिली.
पंतप्रधानांनी नमूद केले की पॅरिस कराराअंतर्गत राष्ट्रीय पातळीवर निश्चित करण्यात आलेल्या योगदानाची पूर्तता करण्यासाठी भारत वचनबद्ध आहे आणि या आश्वासनांची पूर्तता करण्यासाठी काही देशांनीही हेच केले आहे. जॉन केरी यावेळी सांगितले की हरित तंत्रज्ञान आणि आवश्यक वित्तपुरवठ्यासाठी परवडणा-या आणि आवश्यक गोष्टी उपलब्ध करून देवून अमेरिका भारताच्या हवामानविषयक योजनांचे समर्थन करेल. भारत आणि अमेरिका यांच्यात विशेषत: अर्थिक नवसंकल्पना आणि हरित तंत्रज्ञान यांची शक्य तितक्या लवकर अंमलबजावणी करण्याबाबत सहकार्य करण्यासाठी पंतप्रधानांनी सहमती दर्शविली तसेच त्याचा इतर देशांवर प्रात्यक्षिक स्वरूपामध्ये सकारात्मक परिणाम होईल असेही मत व्यक्त केले.
Jaydevi PS/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भारत-अमेरिका संरक्षण धोरण समूहाची वॉशिंग्टन डीसी इथे बैठक
भारताचे संरक्षण सचिव डॉ अजय कुमार आणि अमेरिकेच्या संरक्षण विभागाचे अवर सचिव, डॉ. कॉलिन कॅहल यांच्या सह-अध्यक्षतेखाली वॉशिंग्टन डीसी येथे 8 ऑक्टोबर 2021 रोजी भारत-अमेरिका संरक्षण धोरण समूहाची 16 वी बैठक आयोजित करण्यात आली होती. द्विपक्षीय संरक्षण सहकार्याच्या सर्व बाबींचा सर्वसमावेशक आढावा घेण्यासाठी आणि मार्गदर्शन करण्यासाठी संरक्षण धोरण समूह हा भारताचे संरक्षण मंत्रालय आणि अमेरिकेचा संरक्षण विभाग यांच्यातील सर्वोच्च अधिकारी -स्तरीय यंत्रणा आहे.
भारत-अमेरिका प्रमुख संरक्षण भागीदारी, लष्कर ते लष्कर संबंध वाढवणे,मूलभूत संरक्षण करारांची अंमलबजावणी, संरक्षण सराव , तंत्रज्ञान सहकार्य आणि संरक्षण व्यापार करण्याबाबतच्या प्रगतीचा,या बैठकीत दोन्ही बाजूंनी आढावा घेण्यात आला. दोन्ही बाजूंनी प्रादेशिक सुरक्षा दृष्टीकोन आणि सहकार्य सामायिक करण्यात आले आणि भारत पॅसिफिक प्रदेशात सामायिक हितसंबंधांना प्रोत्साहन देण्याच्या दृष्टीने एकत्र काम करण्याचे मान्य करण्यात आले.
विविध द्विपक्षीय संरक्षण उपक्रम आणि यंत्रणांनी केलेल्या प्रगतीची माहिती सह-अध्यक्षांना देण्यात आली. संरक्षण तंत्रज्ञान आणि व्यापार उपक्रमाअंतर्गत हवाई- प्रक्षेपण मानवरहित हवाई प्रक्षेपक  सह-विकसित करण्यासाठी त्यांनी संयुक्त प्रकल्पाचा आढावा घेतला.उच्चस्तरीय संरक्षण औद्योगिक सहकार्य सुलभ करण्यासाठी भारतात आयोजित पहिल्या औद्योगिक सुरक्षा करार बैठकीचे उभय देशांनी स्वागत केले. संरक्षण उद्योगांमध्ये सह-विकास आणि सह-उत्पादनासाठी. विद्यमान नवोन्मेषी कार्यक्षेत्राचा वापर करण्याच्या दृष्टीने, खाजगी आणि सरकारी दोन्ही भागधारकांना प्रोत्साहन देण्यासाठी त्यांनी सहमती दर्शवली. अंतराळ, कृत्रिम बुद्धिमत्ता, सायबर आणि मानवरहित हवाई प्रक्षेपक तंत्रज्ञानासारख्या नवीन क्षेत्रातील सहकार्याचे दोन्ही देशांनी स्वागत केले.
आगामी 2+2 मंत्रीस्तरीय चर्चेच्या तयारीचा दोन्ही बाजूंनी आढावा घेण्यात आला. संरक्षण धोरण समूहाची पुढील बैठक परस्पर सोयीच्या तारखांना भारतात घेण्याबाबत यावेळी सहमती झाली.
पंतप्रधान कार्यालय
पंतप्रधान आणि रशियाच्या राष्ट्राध्यक्षांमध्ये दूरध्वनीवरून चर्चा
नवी दिल्ली, 13 जानेवारी 2020
पंतप्रधान नरेंद्र मोदी आणि रशियाचे राष्ट्राध्यक्ष ब्लादिमीर पुतीन यांच्यात आज दूरध्वनीवरून चर्चा झाली.
अलिकडेच रशियाने, रशियन परंपरेनुसार नाताळ साजरा केल्याचे लक्षात घेऊन पंतप्रधानांनी राष्ट्राध्यक्ष पुतीन आणि रशियाच्या नागरिकांना शुभेच्छा दिल्या. राष्ट्राध्यक्ष पुतीन यांनीही पंतप्रधान मोदी आणि भारताच्या नागरिकांना समृद्धी, प्रगती, आनंद आणि शांतीसाठी शुभेच्छा दिल्या.
अलिकडच्या काळात विशेषत: वर्ष 2019 मध्ये विशेष धोरणात्मक भागीदारीतील महत्वपूर्ण टप्प्याबाबत दोन्ही नेत्यांनी आनंद व्यक्त केला. वर्ष 2020 मध्ये सर्व क्षेत्रात भारत आणि रशिया यांनी अधिक निकटपणे काम करण्यावर त्यांनी सहमती दर्शवली.
वर्ष 2020 रशियासाठी विशेष महत्वाचे असल्याचा उल्लेख पंतप्रधानांनी केला आणि मॉस्कोमध्ये मे महिन्यात होणाऱ्या 75 व्या विजय दिवस समारंभात सहभागी होण्यासाठी राष्ट्राध्यक्ष पुतीन यांनी दिलेल्या आमंत्रणाबाबत पंतप्रधानांनी आभार व्यक्त केले. रशियामध्ये यावर्षी ब्रिक्स देशांच्या परिषदेत तसेच शांघाय सहकार्य संघटनेच्या परिषदेत सहभागी होण्यासाठी आणि 21 व्या द्विपक्षीय वार्षिक परिषदेसाठी राष्ट्राध्यक्ष पुतीन यांचे भारतात स्वागत करण्यासाठी आपण उत्सूक असल्याचे पंतप्रधानांनी सांगितले.
क्षेत्रीय आणि जागतिक सुरक्षा, शांती आणि स्थैर्य कायम ठेवण्यासंदर्भात दोन्ही देशांच्या दृष्टीकोनातील समानता दोन्ही नेत्यांनी अधोरेखित केली तसेच क्षेत्रीय आणि जागतिक मुद्यांवर चर्चा केली.
M.Chopade/S.Kakade/P.Kor
(Visitor Counter : 82
पंतप्रधान कार्यालय
ब्रिक्स शिखर परिषदेदरम्यान पंतप्रधान नरेंद्र मोदी आणि रशियाचे अध्यक्ष व्लादीमीर पुतीन यांची बैठक
(नवी दिल्ली, 14 नोव्हेंबर 2019
11 व्या ब्रिक्स संमेलनाच्या पार्श्वभूमीवर पंतप्रधान नरेंद्र मोदी यांनी रशियाचे अध्यक्ष व्लादीमीर पुतीन यांची ब्राझीलिया येथे 13 नोव्हेंबरला भेट घेतली. या नेत्यांची या वर्षातली ही चौथी भेट आहे.
पंतप्रधान नरेंद्र मोदी यांच्या व्लादीवोस्तोकला भेटीनंतर द्विपक्षीय संबंधातल्या प्रगतीचा आढावा या नेत्यांनी यावेळी घेतला. संरक्षणमंत्री आणि पेट्रोलियम आणि नैसर्गिक वायू मंत्र्यांच्या रशियाच्या यशस्वी भेटीचा पंतप्रधानांनी विशेष उल्लेख केला.
2025 पर्यंत द्विपक्षीय व्यापारासाठीचे 25 अब्ज अमेरिकी डॉलर्सचे उद्दिष्ट आधीच पूर्ण झाल्याबद्दल दोन्ही नेत्यांनी समाधान व्यक्त केले. प्रादेशिक स्तरावर व्यापारात येणारे अडथळे दूर करण्याच्या दृष्टीने रशियातले प्रांत आणि भारतीय राज्ये या स्तरावर पहिला द्विपक्षीय प्रादेशिक मंच पुढच्या वर्षी आयोजित करण्याचा निर्णय या नेत्यांनी घेतला.
तेल आणि नैसर्गिक वायू आयातीतल्या स्थैर्य आणि प्रगतीची दखल उभय नेत्यांनी घेतली. पुतीन यांनी आर्कटिक प्रदेशातली नैसर्गिक वायू क्षमता अधोरेखित करत या भागात गुंतवणूक करण्यासाठी भारताला आमंत्रित केले.
दोन्ही नेत्यांनी पायाभूत क्षेत्रातल्या प्रगतीचा विशेषत: नागपूर-सिकंदराबाद रेल्वे क्षेत्रात गती वाढविण्यासंदर्भातल्या प्रगतीचा आढावा घेतला. संरक्षण क्षेत्र आणि नागरी अणू ऊर्जा क्षेत्रातल्या सहकार्याबाबत यावेळी समाधान व्यक्त करण्यात आले. आंतरराष्ट्रीय मुद्यांबाबत दोन्ही देशांचे समान विचार असून भविष्यातही चर्चा सुरू ठेवण्यावर या नेत्यांचे एकमत झाले.
पुतीन यांनी येत्या वर्षात विजय दिन कार्यक्रमात सहभागी होण्यासाठी मॉस्कोला भेट देण्याचे निमंत्रण पंतप्रधान नरेंद्र मोदी यांना दिले त्याचा पंतप्रधानांनी सहर्ष स्वीकार केला.
B.Gokhale/N.Chitale/P.Kor
अणुऊर्जा विभाग
स्वच्छ ऊर्जा संक्रमणाची आपली वचनबद्धता पूर्ण करण्यासाठी भारताची ३०० मेगावॅट क्षमतेच्या अणुभट्ट्या  विकसित करण्याच्या दिशेनं वाटचाल-केंद्रीय मंत्री डॉ जितेंद्र सिंह
भारतात हे महत्त्वपूर्ण तंत्रज्ञान विकसित करण्याचे, जितेंद्र सिंह यांचे खाजगी क्षेत्र आणि स्टार्ट-अप्सना आवाहन
स्वच्छ ऊर्जा संक्रमणाची आपली वचनबद्धता पूर्ण करण्यासाठी भारताची ३०० मेगावॅट क्षमतेचे स्मॉल मॉड्युलर रिअॅक्टर्स  म्हणजेच छोटे छोटे अनेक भाग एकत्रित सांधून तयार केलेल्या अणुभट्ट्या विकसित करण्याच्या दिशेनं वाटचाल सुरु आहे, असं केंद्रीय विज्ञान आणि तंत्रज्ञान राज्यमंत्री ; पृथ्वी विज्ञान राज्यमंत्री ; तसच पंतप्रधान कार्यालय, कार्मिक, सार्वजनिक तक्रारी, निवृत्ती वेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी सांगितलं आहे. निती आयोग आणि अणुऊर्जा विभागातर्फे स्मॉल मॉड्युलर रिअॅक्टर्स वर आयोजित कार्यशाळेला ते आज संबोधित करत होते.
डॉ जितेंद्र सिंह म्हणाले की हे महत्त्वपूर्ण तंत्रज्ञान भारतात विकसित करण्यासाठी, खाजगी क्षेत्र आणि स्टार्ट-अप्सचा सहभाग आवश्यक आहे. एसएमआर तंत्रज्ञानाच्या खात्रीपूर्वक व्यावसायिक उपलब्धतेसाठी तंत्रज्ञानाची देवाणघेवाण आणि निधीची उपलब्धता हे दोन महत्त्वाचे दुवे आहेत यावर त्यांनी आपल्या भाषणात भर दिला.
डॉ जितेंद्र सिंह म्हणाले, हवामान बदलाच्या संकटाचा सामना करण्यासाठी भारताचे धाडसी प्रयत्न आणि वचनबद्धतेच्या माध्यमातून, नवीन स्वच्छ ऊर्जा संक्रमणाकरता पंतप्रधान नरेंद्र मोदी यांनी राबवलेल्या नियोजनाशी, हे नव्या स्वच्छ ऊर्जेच्या पर्यायांसाठीचं संशोधन सुसंगत आहे आणि आपल्या अद्ययावत केलेल्या राष्ट्रीय निर्धारित योगदानांमध्ये  ते दिसून येते.
डॉ जितेंद्र सिंह यांनी निदर्शनास आणून दिले की आपण आधीच जीवाश्म-आधारित ऊर्जा संसाधनांचा उपयोग करत स्वच्छ ऊर्जा संक्रमणासाठी पावलं उचलली आहेत आणि 2070 पर्यंत अणुऊर्जेबाबत निव्वळ-शून्य कार्बन उत्सर्जनाचं उद्दिष्ट गाठून, कार्बन उत्सर्जन प्रतिबंधात्मक धोरणात मोठी भूमिका बजावू शकतो. या अनुषंगानेच, अणुऊर्जेची उपयुक्तता केवळ भारताच्याच नव्हे तर संपूर्ण जगातील स्वच्छ ऊर्जा संक्रमणासाठी महत्त्वपूर्ण ठरेल, असही मंत्री म्हणाले.
तीनशे मेगावॅट क्षमतेच्या स्मॉल मॉड्युलर अणुभट्ट्या , अगदी निसर्गतःच रचनात्मक दृष्ट्या लवचिक असतात आणि त्यांना उभारणीसाठी लहान सुटे भाग पुरेसे ठरतात. SMR तंत्रज्ञान, कमी वेळात सुलभ वहन करता येण्याजोगं तंत्रज्ञान असल्यानं, SMR प्रकारच्या अणुभट्ट्या, कारखान्यात निर्माण करुन एका ठिकाणाहून दुसऱ्या ठिकाणी नेता येऊ शकतात. त्यामुळे भौगोलिक अनुकूलतेच्या आधारावर एकाच ठिकाणी स्थायी स्वरूपात उभारलेल्या पारंपरिक अणुभट्ट्यांपेक्षा त्यांचं हे वेगळेपण ठळकपणे उठून दिसतं. अशा प्रकारे, या अणुभट्ट्या खर्च आणि उभारणीचा वेळ लक्षणीयरित्या वाचवतात. जिथे विश्वासार्ह आणि नियमित वीज पुरवठ्याची आवश्यकता असते, तिथे विशेषत्वाने एसएमआर हे औद्योगिक डी-कार्बोनायझेशनमधील  एक आश्वासक तंत्रज्ञान ठरते. अवाढव्य अणुप्रकल्पांच्या तुलनेत एस एम आर प्रकारच्या अणुभट्ट्या या सहज सुलभ आणि सुरक्षित आहेत असं सांगितलं जातं.
पंतप्रधान कार्यालय
नेपाळच्या पंतप्रधानांच्या भारत दौऱ्यादरम्यान भारत-नेपाळ संयुक्त निवेदन 
7 एप्रिल 2018
पंतप्रधान नरेंद्र मोदी यांच्या निमंत्रणावरून नेपाळचे पंतप्रधान के.पी.शर्मा ओली 6-8 एप्रिल 2018 दरम्यान भारत दौऱ्यावर आले आहेत.
7 एप्रिल 2018 रोजी दोन्ही पंतप्रधानांनी उभय देशांमधील बहुआयामी संबंधांचा व्यापक आढावा घेतला. दोन्ही देशातील सरकार, खासगी क्षेत्र आणि जनतेमधील वाढत्या भागीदारीचे त्यांनी स्वागत केले. समानता, परस्पर विश्वास, आदर आणि लाभाच्या आधारे द्विपक्षीय संबंध नव्या उंचीवर नेण्यासाठी एकत्रितपणे काम करण्याचा निर्धार दोन्ही पंतप्रधानांनी व्यक्त केला.
भारत-नेपाळ दरम्यानचे दृढ आणि मैत्रीपूर्ण संबंध हे सामायिक ऐतिहासिक आणि सांस्कृतिक संबंध तसेच जनतेमधील परस्पर संबंधांच्या मजबूत पायावर उभे आहेत याची आठवण करून देत उभय पंतप्रधानांनी द्विपक्षीय संबंध मजबूत करण्यात नियमितपणे होणाऱ्या उच्च स्तरीय राजकीय आदान - प्रदानाचे महत्व अधोरेखित केले.
भारताबरोबर मैत्रीपूर्ण संबंध अधिक मजबूत करण्याला आपले सरकार अधिक महत्व देते असे पंतप्रधान ओली यांनी नमूद केले. भारताच्या प्रगती आणि समृद्धीतुन आर्थिक परिवर्तन आणि विकासासाठी लाभ होईल अशा प्रकारे द्विपक्षीय संबंध विकसित करण्याची नेपाळ सरकारची इच्छा त्यांनी व्यक्त केली. नेपाळ सरकारच्या प्राधान्यक्रमानुसार नेपाळ बरोबर भागीदारी मजबूत करण्यासाठी भारत कटिबद्ध असल्याचे आश्वासन पंतप्रधान मोदी यांनी पंतप्रधान ओली यांना दिले.
सर्वसमावेशक विकास आणि समृद्धीचे सामायिक स्वप्न साकार करण्यासाठी शेजारी राष्ट्रांबरोबर भारताच्या संबंधांसाठी भारत सरकारचे 'सबका साथ सबका विकास' हे मार्गदर्शक तत्व असल्याचे पंतप्रधान मोदी यांनी नमूद केले . मोठ्या राजकीय परिवर्तनानंतर आपल्या सरकारने 'समृद्ध नेपाळ, सुखी नेपाळ' या उद्दिष्टासह आर्थिक परिवर्तन घडवून आणण्याला प्राधान्य दिल्याचे पंतप्रधान ओली म्हणाले. स्थानिक पातळीवरील, संघीय संसद आणि पहिल्याच प्रांतीय निवडणुकांच्या यशस्वी आयोजनाबद्दल पंतप्रधान मोदी यांनी नेपाळची जनता आणि सरकार यांचे अभिनंदन केले आणि स्थैर्य आणि विकासाच्या त्यांच्या दूरदृष्टीची प्रशंसा केली.
नेपाळमधील बिरगुंज येथील एकात्मिक तपासणी नाक्याचे उभय पंतप्रधानांनी उदघाटन केले. हा नाका लवकर कार्यान्वित झाल्यास सीमेवरील व्यापार आणि मालवाहतूक तसेच लोकांची ये-जा वाढून सामायिक वृद्धी आणि विकासाच्या अधिक संधी निर्माण होतील अशी आशा त्यांनी व्यक्त केली.
भारतातील मोतीहारी येथील मोतीहारी-अमलेखगुंज सीमेपलीकडील पेट्रोलियम उत्पादनांच्या पाईपलाईनचा शिलान्यास उभय पंतप्रधानांदेखत झाला.
विविध क्षेत्रात सहकार्य कार्यक्रमांना प्रोत्साहन देण्यासाठी सध्याच्या द्विपक्षीय यंत्रणांचा पुनर्रआढावा घेण्याची आणि नेपाळमधील द्विपक्षीय प्रकल्पांच्या वेगवान अंमलबजावणीची गरज उभय पंतप्रधानांनी अधोरेखित केली.
परस्पर हिताच्या पुढील महत्वपूर्ण क्षेत्रांबाबत 3 वेगवेगळी संयुक्त निवेदने आज जारी करण्यात आली :
· India-Nepal: New Partnership in Agriculture
· Expanding Rail Linkages: Connecting Raxaul in India to Kathmandu in Nepal
· New Connectivity between India and Nepal through Inland Waterways
दोन्ही देशांदरम्यान बहुआयामी भागीदारीला या दौऱ्यामुळे नवे आयाम लाभल्याचे उभय पंतप्रधानांनी मान्य केले. भारत दौऱ्याचे निमंत्रण दिल्याबद्दल आणि त्यांचे व त्यांच्या प्रतिनिधिमंडळाचे अगत्यशीलपणे आदरातिथ्य केल्याबद्दल पंतप्रधान ओली यांनी पंतप्रधान मोदी यांचे आभार मानले.
पंतप्रधान ओली यांनी पंतप्रधान मोदी यांना लवकरच नेपाळ भेटीवर येण्याचे निमंत्रण दिले. पंतप्रधान मोदी यांनी हे निमंत्रण स्वीकारले असून राजनैतिक माध्यमातून तारखा निश्चित केल्या जातील.
NS/SK/PK
(Visitor Counter : 159
पंतप्रधान कार्यालय
युवकांनी युवा संगमच्या दुसऱ्या टप्प्यासाठी नोंदणी करण्याचे पंतप्रधानांचे आवाहन
युवकांनी युवा संगमच्या दुसऱ्या टप्प्यासाठी नोंदणी करण्याचे आवाहन पंतप्रधान नरेंद्र मोदी यांनी केले आहे.
केंद्रीय शिक्षण मंत्री धर्मेंद्र प्रधान यांनी केलेल्या ट्विटच्या उत्तरात पंतप्रधान म्हणाले;
“मी पहिल्या टप्प्यात झालेल्या विविध #YuvaSangam कार्यक्रमाचे अप्रतिम छायाचित्रे आणि चित्रफीती पाहतोय. 'एक भारत श्रेष्ठ भारत' ची भावना वृद्धिंगत करण्याचा हा उत्कृष्ट मार्ग आहे. आता, मी तरुणांना दुसऱ्या टप्प्यासाठी नोंदणी करण्याचे आवाहन करतो.
पंतप्रधान कार्यालय
उत्तर प्रदेशात लखीमपूर खेरी येथे अपघातात झालेल्या जीवितहानीबद्दल पंतप्रधानांनी व्यक्त केले दुःख
पीएमएनआरएफमधून मदतीची केली घोषणा
नवी दिल्ली, 28 सप्टेंबर 2022
उत्तर प्रदेशात लखीमपूर खेरी येथे एका अपघातात झालेल्या जीवितहानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे. या अपघातात जखमी झालेल्यांच्या प्रकृतीत लवकर सुधारणा व्हावी अशी सदिच्छा देखील पंतप्रधानांनी व्यक्त केली आहे.
पंतप्रधानांनी या अपघातातील मृतांच्या नातेवाईकांना पंतप्रधान राष्ट्रीय मदतनिधीमधून दोन लाख रुपये आणि जखमींना 50,000 रुपये मदतीची घोषणा केली आहे. पंतप्रधान कार्यालयाने ट्वीट केले आहे;
यूपीमधील लखीमपूर खेरी येथील अपघातामुळे व्यथित झालो आहे. शोकमग्न कुटुंबांकडे दुःख व्यक्त करत आहे. जखमींच्या प्रकृतीत लवकर सुधारणा होऊ देत. प्रत्येक मृताच्या नातेवाईकाला पीएमएनआरएफ मधून दोन लाख रुपये आणि जखमींना 50 हजार रुपये देण्यात येतील: PM @narendramodi"S.Kane/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
सुक्ष्म, लघु आणि मध्यम उदयोग मंत्रालय
गुजरातमधे अहमदाबाद इथे अनुसुचित जाती-जमातीतील उद्योजकांच्या जागृतीसाठी राष्ट्रीय एससी-एसटी परिषदेचे आयोजन
राष्ट्रीय लघु उद्योग महामंडळाच्या  संचालकांनी सर्व मान्यवरांचे आणि सहभागी झालेल्यांचे परिषदेत स्वागत केले. त्यानंतर सूक्ष्म, लघु, मध्यम उद्योग  मंत्रालयाच्या संयुक्त सचिव मर्सी इपाओ यांनी बीजभाषण केले. या परिषदेने, इच्छुक आणि विद्यमान एससी-एसटी उद्योजकांना सीपीएसई, कर्ज देणाऱ्या संस्था, जीईएम, आरएसईटीआय, टीआरआयईडी इत्यादींशी संवाद साधण्यासाठी एक व्यासपीठ उपलब्ध करून दिले आहे.
सांस्कृतिक मंत्रालय
आंतरराष्ट्रीय महिला दिनानिमित्त एएसआय संरक्षित सर्व सशुल्क स्मारके भारत आणि परदेशातील सर्व महिला अभ्यागतांसाठी विनामूल्य असतील - प्रल्हाद सिंग पटेल
भारतीय पुरातत्व सर्वेक्षण स्मारकांना भेट देणाऱ्या महिलांच्या सुरक्षेसाठी आणि संरक्षणासाठी पूर्णपणे वचनबद्ध - प्रल्हाद सिंग पटेल
नवी दिल्ली, 7 मार्च 2020
आंतरराष्ट्रीय महिला दिनानिमित्त, ताजमहालसह सर्व एएसआय संरक्षित सशुल्क स्मारके भारत आणि परदेशातील सर्व महिला अभ्यागतांसाठी विनामूल्य असतील असे केंद्रीय सांस्कृतिक आणि पर्यटन राज्यमंत्री  प्रल्हाद सिंग पटेल यांनी घोषित केले आहे. महिलांचा आदर करण्याची भारताची मोठी परंपरा आहे आणि आमचा विश्वास आहे की जिथे महिलांना योग्य आदर दिला जातो तिथे देवदेवतांना देखील वास्तव्य करायला आवडते आणि जिथे त्यांचा आदर केला जात नाही तिथे सर्व कृती निष्फळ ठरतात असे पटेल म्हणाले.
ते पुढे म्हणाले की, जगातील महिलांच्या शक्तीला सांस्कृतिक मंत्रालयाकडून ही छोटीशी मानवंदना आहे. ते म्हणाले की भारतीय पुरातत्व सर्वेक्षण स्मारकांना भेट देणाऱ्या महिलांच्या सुरक्षेसाठी पूर्णपणे वचनबद्ध आहे. याच अनुषंगाने 29 ऑगस्ट 2020 रोजी उत्तर प्रदेशातील आग्रा येथील ताजमहालच्या परिसरात त्यांनी एका पाळणाघर आणि फीडिंग रूमचे उद्घाटन केले होते आणि त्यानंतर देशभरातील विविध स्मारकांच्या ठिकाणी या सुविधा उपलब्ध करून देण्यात आल्याचे ते म्हणाले.
महिलांना स्मारकांच्या भेटीदरम्यान सुरक्षित आणि सुलभ अभ्यागत अनुभव देण्यासाठी भारतीय पुरातत्व सर्वेक्षणाने पुढील तरतुदी केल्या आहेत:
- देशभरातील विविध स्मारकांच्या ठिकाणी बाळांना स्तनपान करण्यासाठी खोल्या / पाळणाघरे
-स्मारकांना भेट देणाऱ्या महिलांसाठी स्वच्छ आणि नेटक्या शौचालयाची सुविधा.
- स्मारकांना भेट देणाऱ्या महिलांच्या सुरक्षेसाठी महिला सुरक्षा गार्ड तैनात
-लाल किल्ला आणि ताजमहाल अशा काही महत्वाच्या स्मारकांच्या ठिकाणी तिकिटे / टोकन खरेदी करणाऱ्या महिलांसाठी स्वतंत्र रांग.
- लाल किल्ला आणि ताजमहाल सारख्या काही महत्वाच्या स्मारकांच्या ठिकाणी महिलांसाठी स्वतंत्र प्रवेश आणि बाहेर जाण्यासाठी प्रवेशद्वार.
- एएसआय आणि सीआयएसएफच्या कर्मचार्यांसाठी ‘लिंग संवेदीकरण’ या विषयांवर नियमितपणे चर्चासत्रांसारखे विशेष उपक्रम
- महिला प्रवाषांची तपासणी करण्यासाठी महिला सुरक्षा कर्मचारी तैनात करण्यात आले आहेत.
S.Tupe/S.Kane/D.Rane
(Visitor Counter : 55
उपराष्ट्रपती कार्यालय
कोविड-19 महामारीने सध्याच्या जागतिक व्यवस्थांमधील उणीवांवर प्रकाश पडला; या उणीवांवर मात करण्यासाठीबहुस्तरीय आणि सहयोगी भूमिका आवश्यक: उपराष्ट्रपती
13 व्या आशिया-य़ुरोप परिषदेच्या सांगता सत्रास उपराष्ट्रपतींचे संबोधन
नवी दिल्ली, 26 नोव्हेंबर 2021
उपराष्ट्रपती एम वैकंय्या नायडू यांनी आज दोन दिवसीय आशिया युरोप परिषदेच्या  समारोप सोहळ्याला संबोधित केले. ही परिषद 25 नोव्हेंबर रोजी दूरदृश्य पद्धतीने सुरू झाली आणि “सहयोगी विकासाचे बहुस्तरीय सामर्थ्य” ही त्याची मुख्य संकल्पना होती. उपराष्ट्रपतींनी काल परिषदेच्या संपूर्ण सत्रात भाग घेतला.
समारोपाच्या सत्रात नायडू यांनी सांगितले की, कोविड महामारीमुळे सध्याच्या जागतिक व्यवस्थांमधील अनेक प्रकारचे अपुरेपण जाणवून दिले. यामध्ये प्रामुख्याने आरोग्य व्यवस्था आणि पुरवठा साखळी व्यवस्थांमधील उणीवा विशेषत्वाने लक्षात आल्या, असे सांगून या उणीवांवर मात करण्यासाठी बहुस्तरीय व एकत्रित भूमिका घेण्याची आवश्यकता त्यांनी अधोरेखित केली. कोविड-19 विरोधी लढ्यातील भारताच्या सहभागाबद्दल बोलताना त्यांनी सांगितले की, जगाच्या एकूण लोकसंख्येच्या सहावा भागाएवढ्या लोकसंख्येमध्ये संसर्गाला आळा घालून भारताने जगाला सुरक्षित राखण्य़ात मोलाची भूमिका बजावली. अब्जावधी लसीकरणाचा उल्लेख करत नायडू यांनी लसींची आवश्यकता असणाऱ्या देशांना लस निर्यातीची सुरुवात करण्यातही भारताने मोलाची भूमिका बजावली असल्याचे सांगितले.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
ग्राहक व्यवहार, अन्न आणि सार्वजनिक पुरवठा मंत्रालय
अनिवार्य बीआयएस मानकांचे उल्लंघन करणाऱ्या खेळण्यांची विक्री केल्याबद्दल केंद्रीय ग्राहक संरक्षण प्राधिकरणाने ई-वाणिज्य कंपन्यांना बजावली नोटीस
नवी दिल्ली, 12 जानेवारी 2023
केंद्र सरकारने अनिवार्य केलेल्या मानकांचे उल्लंघन केल्याप्रकरणी केंद्रीय ग्राहक संरक्षण प्राधिकरणाने , अमेझॉन , फ्लिपकार्ट आणि स्नॅपडील या ई-वाणिज्य कंपन्यांना नोटिसा बजावल्या आहेत.
ग्राहक संरक्षण प्राधिकरणाने नोटीस जारी केल्यापासून 7 दिवसांच्या आत ई-वाणिज्य कंपन्यांकडून प्रतिसाद मागितला आहे, निर्धारित वेळेत प्रतिसाद न दिल्यास या कंपन्यांविरुद्ध ग्राहक संरक्षण कायदा, 2019 च्या तरतुदींनुसार आवश्यक कारवाई केली जाऊ शकते.
भारतीय मानक ब्युरोच्या  महासंचालकांनी देखील या प्रकरणाची त्वरित दखल घेऊन आवश्यक कारवाई करावी , अशा आशयाचे पत्र ग्राहक संरक्षण प्राधिकरणाने त्यांना लिहिले आहे.
केंद्र सरकारने जारी केलेल्या गुणवत्ता नियंत्रण आदेशांचे  उल्लंघन करणाऱ्या बनावट आणि नकली वस्तूंची विक्री रोखण्यासाठी ग्राहक संरक्षण प्राधिकरणाने देशव्यापी मोहिमेची व्याप्ती वाढवली आहे. यात इलेक्ट्रिक इमरर्जन वॉटर हीटर्स, इलेक्ट्रिक इस्त्री, घरगुती गॅस स्टोव्ह, मायक्रोवेव्ह ओव्हन, शिलाई मशीन यांसारख्या ग्राहकोपयोगी वस्तूंचा समावेश करण्यात आला आहे.
अशा वस्तूंचे उत्पादन किंवा विक्रीशी संबंधित अनुचित व्यापार पद्धती आणि ग्राहक हक्कांचे उल्लंघन तपासून ग्राहक संरक्षण प्राधिकरणाला कार्यवाहीचा अहवाल सादर करण्यासाठी प्राधिकरणाने यासंदर्भात संपूर्ण भारतातील जिल्हाधिकाऱ्यांना पत्र लिहिले आहे.
|
|
Goods or articles
|
|
Indian Standard
|
|
Title of Indian Standard
|
|

|
|

|
|

|
|
Toys
|
|
IS 9873  : 2018
|
|
Safety of Toys Part l Safety Aspects Related to Mechanical and Physical Properties.
|
|
IS 9873  : 2017
|
|
Safety of Toys Part 2 Flammability
|
|
IS 9873  : 2017
|
|
Safety Requirements for Toys Part 3 Migration of Certain Elements.
|
|
IS 9873  : 2017
|
|
Safety of Toys Part 4 Swings, Slides and Similar Activity Toys for Indoor and Outdoor Family Domestic Use.
|
|
IS 9873  : 2017
|
|
Safety of Toys Part 7 Requirements and Test Methods for Finger Paints.
|
|
IS 9873  : 2017
|
|
Safety of Toys Part 9 Certain Phthalates Esters in Toys and Children’s Products
|
|
IS 15644: 2006
|
|
Safety of Electric Toys.
Amazon
Flipkart
Snapdeal
S.Kane/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
आरोग्य आणि कुटुंब कल्याण मंत्रालय
भारताने एका दिवसात सर्वाधिक रुग्ण बरे होण्याचा उच्चांक नोंदवला, 70,000 हून अधिक कोविड रुग्ण कोरोनामुक्त होऊन घरी परतले
तीन चतुर्थांश पेक्षा अधिक रुग्ण बरे झाले
बरे झालेल्या एकूण रुग्णांची संख्या 31 लाखांवर
भारताची चाचणी, शोध आणि उपचार रणनीती ठोस परिणाम दाखवत आहे. एका दिवसात 70,000 हून अधिक कोविड रुग्ण कोरोनामुक्त होऊन घरी परतल्यामुळे भारताचा रुग्ण बरे होण्याचा दर उच्चांकी पातळीवर पोहचला आहे. गेल्या 24 तासांत सर्वाधिक 70,072 रुग्ण बरे झाले. बरे झालेल्या कोविड -19 रुग्णांची संख्या वाढल्यामुळे रुग्ण बरे होण्याचा दर आता 77.23% वर गेला आहे. यामुळे मृत्युदरातही घट झाली असून तो आज 1.73% या नीचांकी पातळीवर आला आहे.
चाचण्यांच्या माध्यमातून लवकर निदान झाल्यामुळे मोठ्या संख्येने बाधित रुग्ण आढळून येत आहेत मात्र रुग्णांवर वेळेवर आणि योग्य वैद्यकीय उपचारांवर लक्ष केंद्रित केल्यामुळे आणि देखरेख तसेच संपर्कात आलेल्यांचा शोध घेण्यात आल्यामुळे दररोज बरे होणाऱ्या रुग्णांची संख्या वाढत आहे. बरे होणाऱ्या रुग्णांचे वाढते प्रमाण आणि घटता मृत्युदर यावरून भारताची श्रेणीबद्ध रणनीती उत्तम काम करत असल्याचे आढळून आले आहे.
भारताने सक्रिय रुग्णांपेक्षा  22.6 लाखांपेक्षा अधिक बरे झालेल्या रुग्णांची संख्या नोंदवली आहे. सध्या एकूण रुग्णांपैकी केवळ 21.04% सक्रिय रुग्णांवर उपचार सुरु आहेत.
बरे झालेल्या रुग्णांची संख्या आज 31 लाख  वर गेली आहे. बरे झालेल्या एकूण रुग्णांपैकी 60% रुग्ण पाच राज्यांमधील आहेत. महाराष्ट्रात बरे झालेल्या रुग्णांची संख्या सर्वाधिक 21% असून त्याखालोखाल तमिळनाडू 12.63%) , आंध्र प्रदेश  कर्नाटक  आणि उत्तर प्रदेश  आहेत.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/ आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड-19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf
B.Gokhale/S.Kane/P.Kor